Viktor Päss

Viktor Päss (14. mai 1892 Jõgeveste vald, Valgamaa – 22. september 1956 Tallinn) oli eesti matemaatik ja haridustegelane. Viktor Päss oli talupidaja poeg. Päss lõpetas 1912. aastal Tartu Aleksandri Gümnaasiumi ja 1918. aastal Tartu Ülikooli füüsika-matemaatikateaduskonna. Aastatel 1917–1918 oli ta matemaatikaõpetaja Võru tütarlaste ja poeglaste gümnaasiumis, 1918–1919 Eesti Noorsoo Kasvatuse Seltsi Tütarlaste Gümnaasiumis ja Tartu Õpetajate Seminaris. 1919 osales Päss Vabadussõjas. 1919–1920 õpetas ta Tallinna Õpetajate Seminaris, 1919–1934 Tallinna Tehnikumis, olles ühtlasi ka Tallinna Tehnikumi inspektor ja hoolekogu liige. 1920–1923 oli ta eeltehnikumi, 1923–1925 Riigi Ühistehnikagümnaasiumi ja 1927–1928 Tallinna Tehnikumi juures tegutsenud laevamehaanikute kooli juhataja, ühtlasi 1921–1931 kutsekoolide õpetajate kursuste ja 1929–1931 raadiooperaatorite kursuste õppejõud, 1946–1949 Tallinna Polütehnilise Instituudi füüsika kateedri assistent. 1934–1940 oli ta Tallinna Prantsuse Lütseumi, 1940–1941 ja 1944–1946 Tallinna 7. Keskkooli, 1942–1944 J. Westholmi Gümnaasiumi direktor ja füüsikaõpetaja. Tema algatusel ja Prantsuse riigi rahalisel toetusel ehitati Tallinna Prantsuse Lütseumile esinduslik koolihoone Hariduse tänavale. 1949–1956 töötas küüditatuna Siberis Glavstani kullakaevanduses Krasnojarski krais. Ta on maetud Tallinna Metsakalmistule. Viktor Päss uuris valgusnähtusi, milleks konstrueeris ise katseriistu. Ta õpetas peamiselt matemaatikat – algebrat, geomeetriat, kõrgemat matemaatikat, trigonomeetriat –, kuid ka astronoomiat ja füüsikat. Päss koostas matemaatikaõpikuid, ülesannete kogusid ja käsiraamatuid kesk- ja kõrgkoolidele. Talle kuulus Eesti Vabariigi patent "Valgust polariseerivate kihtide valmistamisviis" (1940). Kõrgem matemaatika: diferentsiaal- ja integraalarvamised. Tallinn 1920 Algebra ülesannete kogu I. Tallinn 1920 Neljakohalised logaritmide tabelid. Tallinn 1921, 1936 Algebra II. Teooria ja ülesanded. Tallinn 1923 Analüütilise geomeetria ülesanded. Tallinn 1927 1939 Valgetähe IV klassi teenetemärk Tema abikaasa oli Aino ja Oskar Kallase tütar Virve-Ainikki Kallas-Päss. "Eesti teaduse biograafiline leksikon", 3. köide kalmistud.ee[alaline kõdulink] Eesti avalikud tegelased. Tartu 1932, lk 253–254 Tallinna Tehnikumi ja Tallinna Tehnikaülikooli õppe- ja abijõud 1918–1944. Tallinn 1993, lk 50–51 Tallinna Tehnikum 1918–1928. Tallinn: Tallinna Tehnikum, 1928, lk 19, 34, 41–42 Tallinna Polütehniline Instituut 1936–1986. Tallinn 1986, lk 38–40, 51 Ehitusinsenerid Tallinna Polütehnilisest Instituudist. Tallinn 1986, lk 19 Umborg, J. Raadiooperaatorite kursused Tallinna Tehnikumi juures aastatel 1929–1931. // Tallinna Polütehnilise Instituudi Toimetised 565 (1983), lk 121–129 Kotsar, K. Kutsekoolide õpetajate kursused Tallinna Tehnikumi (1920. a. põhikiri) juures. // Tehnilise mõtte ja tehnikahariduse ajaloo probleeme Eestis. 3. Tehnikaharidus. Tallinn 1985, lk 46–55 Tallinna Prantsuse Lütseum 1921–1986. Stockholm, 1986, lk 25, 29, 31 Viktor Päss 100. // Haridus (1992) 5, lk 46–47 Nurmiste, E. Need neli aastat. // TTÜ aastaraamat 2004. Tallinn 2005, lk 358–371 Eesti teaduse biograafiline leksikon. 3. köide: N–Sap TTEÜ, avaldatud elektrooniliselt 2013 Käesolevas artiklis on kasutatud "Eesti teaduse biograafilise leksikoni" materjale.